קת'לין טרנר

מרי קת'לין טרנר (באנגלית: Mary Kathleen Turner; נולדה ב-19 ביוני 1954) היא שחקנית קולנוע ובמאית אמריקאית. טרנר הייתה בין השחקניות הבולטות בשנות ה-80 לאחר ששיחקה בתפקיד הראשי בסרט "כחום הגוף" (1981). בין היתר הייתה מועמדת לפרס האוסקר על משחקה בתפקיד הראשי בסרטו של פרנסיס פורד קופולה "להתחתן שנית" (1986), וזכתה פעמיים בפרס גלובוס הזהב על תפקידיה בסרטים "בעקבות האוצר הרומנטי" (1984) ו"הכבוד של פריצי" (1985), והייתה גם מועמדת לשני פרסי טוני עבור תפקידיה במחזות "חתולה על גג פח לוהט" (1990) ו"מי מפחד מווירג'יניה וולף?" (2005).

טרנר אובחנה כלוקה בדלקת מפרקים שיגרונית בתחילת שנות ה-90 והדבר הביא להפחתה בכמות הופעותיה הקולנועיות, על אף שגם לאחר אבחון המחלה המשיכה להופיע, בין היתר בתפקיד הראשי בסרטו של ג'ון ווטרס "אמא סדרתית" (1994). טרנר ממשיכה להופיע בתיאטרון, ובטלוויזיה (בין היתר שיחקה את אביו הטרנסג'נדר של צ'נדלר בסדרה "חברים") וכן כמדבבת.

 ביוגרפיה 
טרנר נולדה בספרינגפילד, מיזורי שבארצות הברית למשפחה נוצרית-מתודיסטית אדוקה. אביה, אלאן ריצ'רד טרנר, היה דיפלומט בשירות החוץ של ארצות הברית, וכילדה חיה טרנר בארצות רבות שבהן שירת אביה, ובין היתר בקנדה, בוונצואלה, בקובה ובבריטניה. בשנת 1972 סיימה טרנר את לימודי בית הספר התיכון בלונדון, ובאותה השנה מת אביה, והיא שבה לארצות הברית עם משפחתה. היא למדה באוניברסיטת המדינה של מיזורי במשך שנתיים, והשלימה את התואר הראשון באמנויות באוניברסיטת מרילנד ב-1977.

 קריירה 
 שנות ה-70 
בצעירותה גילתה כישרון ונטייה למשחק, וכיכבה בהפקות במה בבימויו של הבמאי סטיב ייגר.

בשנת 1978 הופיעה טרנר לראשונה בטלוויזיה באופרת הסבון של רשת NBC "הרופאים" (The Doctors) (היא החליפה את קתרין הרולד).

 שנות ה-80 
בשנת 1981 הופיעה לראשונה בקולנוע בסרטו של לורנס קאסדן "כחום הגוף", לצד ויליאם הרט. "כחום הגוף" הוא סרט "נאו-נואר" בסגנון הסרט האפל. הדמות שגילמה טרנר, מאטי ווקר, היא פאם פאטאל, המשכנעת עורך דין צעיר שאותו משחק הרט, לרצוח את בעלה, כדי שתוכל לרשת את כספו. משחקה של טרנר, שהזכיר את משחקן של שחקניות פילם נואר כברברה סטנוויק או לנה טרנר, קולה העמוק שהזכיר לרבים את לורן באקול, והשימוש הניכר בסקס אפיל, משכו תשומת לב לשחקנית הצעירה, והביאו אותה למעמד של כוכבת קולנוע מן השורה הראשונה.

לאחר "כחום הגוף" נמנעה טרנר מתפקידים נוספים כ"פאם פאטאל" כדי שלא להיות מסווגת לסוג אחד של תפקידים. בשנת 1984 הצליחה מאוד הקומדיה "בעקבות האוצר הרומנטי" שבה גילמה את ג'ואן ויילדר, סופרת מתוסכלת של ספרי רומן רומנטי הנקלעת להרפתקת אמת, שבה מציל אותה גיבור אלמוני (מייקל דאגלס). הסרט זכה להצלחה רבה, ומשחקה של טרנר זכה בפרס גלובוס הזהב לשנה זו. הצלחת הסרט הביאה להסרטת המשך בשם "בעקבות אוצר הנילוס", בשנת 1985, שזכה להצלחה פחותה מזו של הסרט הראשון. בשנת 1985 שיחקה טרנר לצד ג'ק ניקולסון בסרט "הכבוד של פריצי". הפעם שיחקה מחסלת של המאפיה, שעליה מוטל לחסל מחסל אחר, שאותו משחק ניקולסון, דבר היוצר ביניהם תסבוכת רומנטית. משחקה בסרט זה זכה לשבחים, והביא לזכייה נוספת בגלובוס הזהב. בשנת 1986 כיכבה בסרטו של פרנסיס פורד קופולה "להתחתן שנית", בתפקיד אישה בשנות ה-30 לחייה, החוזרת באופן פלאי לגיל 17. בשל משחקה בסרט זה הייתה מועמדת לפרס האוסקר, אך לא זכתה בו.

בשנת 1988 דיבבה את ג'סיקה ראביט, דמות מצוירת בסרט "מי הפליל את רוג'ר ראביט" ששילב בין שחקנים מצולמים והנפשה מסורתית. הדמות עגולת החמוקיים שאבה השראה מדמויות הפאם פאטאל בסרטי פילם נואר, וקולה הנמוך והסקסי של טרנר העניק לדמות את האפיון הדרוש לשם כך. בין היתר זכורה ג'סיקה בשל אחד ממשפטי המפתח שהיא אומרת בסרט: "I'm not bad, I'm just drawn that way" (אני לא רעה, אני פשוט מצוירת כך). בשנת 1989 הופיעה לצד דאגלס פעם נוספת בסרט מלחמת רוז ברוז, קומדיה שחורה שתיארה מאבק גירושין בין בני זוג, המגיע לשיאים של רשעות ושפלות. גם סרט זה זכה להצלחה קופתית וביקורתית.

 שנות ה-90 
טרנר זכתה להצלחה גם על במת התיאטרון. ב-1990 הייתה מועמדת לפרס טוני על תפקידה במחזה "חתולה על גג פח לוהט" שהועלה בברודוויי.

בשנת 1994 כיכבה בקומדיה השחורה של ג'ון ווטרס "אמא סדרתית" בתפקיד בברלי סטופין, עקרת בית מבולטימור, הרוצחת את כל מי שמאיים בעיניה על הדרך האידילית שבה היא מנהלת את משפחתה. כן תרמה את קולה לפרק בסדרה "משפחת סימפסון" ולאחר מכן הפחיתה מאוד את הופעותיה, והופיעה בתפקידי משנה בעיקר, הזכור מהם הוא שרה ליסבון, אם המשפחה בסרט "חמש ילדות יפות" שביימה סופיה קופולה בשנת 1999.

 שנות ה-2000 
משנת 2000 מופיעה טרנר בהצגת היחיד "טלולה", שבה היא משחקת את שחקנית העבר האקסצנטרית טלולה בנקהד. במסגרת זו היא יוצאת למסעות ברחבי ארצות הברית. בשנת 2000 עברה ללונדון כדי להשתתף בגרסת הבמה של הסרט "הבוגר".

בשנת 2001 היא החלה להופיע בטלוויזיה בסדרה "חברים" ושיחקה בתפקיד אמו הטרנסג'נדרית של צ'נדלר, דמות שהופיעה בשלושה פרקים.

בשנת 2005 שבה והופיעה בברודוויי במחזה "מי מפחד מווירג'יניה וולף?". הופעתה העניקה לה מועמדות נוספת לפרס הטוני. הצלחת המחזה הביאה להעברתו ללונדון בשנת 2006. היא גם הופיעה כעורכת דין בסדרה "חוק וסדר".

בשנת 2006 הופיעה בתפקיד אורח בפרק בסדרה "ניפ/טאק", ודיבבה דמות בסרט "מפלצת של בית".

בשנת 2008 הופיעה בתפקיד קטן בסרט "מארלי ואני" בו גילמה מאלפת כלבים, הנכנעת לכלב מארלי (גיבור הסרט) ומתייאשת מלאלף אותו.

 חיים אישיים 
בשנת 1984 נישאה טרנר ליזם הנדל"ן האמריקאי-יהודי ג'יי וייס. בתם המשותפת, רייצ'ל אן וייס, נולדה ב-14 באוקטובר 1987. על אף שטרנר נולדה למשפחה מתודיסטית, סיפרה טרנר כי "אימצה מידה מסוימת של מסורת יהודית וזהות", בשל נישואיה לבעלה היהודי וחינוך בתם כיהודייה. בשנת 2007 הודיע הזוג על גירושיו.

בשנת 1992 אובחנה טרנר כחולה בדלקת מפרקים שיגרונית, לאחר שסבלה מכאבים במשך כשנה. ככל שהתקדמה המחלה, והתרופות שקיבלה שינו את מראה של טרנר, גוועה קריירת הקולנוע שלה. טרנר האשימה גם את גילה, וטענה כי לאחר גיל 40 פחת העניין בה. הפוגה במחלתה בסוף שנות ה-90 העניקה לה אפשרות לקדם את קריירת המשחק שלה.

טרנר חברה במספר רב של ארגוני מודעות פוליטית וארגוני צדקה, בין היתר היא משרתת בחבר הנאמנים של הארגון הליברלי "People for the American Way", תומכת בארגון אמנסטי אינטרנשיונל, ובארגון הצדקה "Citymeals-on-Wheels". היא הייתה מתומכיו הראשונים של הסנטור הדמוקרטי ג'ון קרי, במירוץ לנשיאות ארצות הברית בשנת 2004. טרנר היא תומכת רבת שנים במפלגה הדמוקרטית. כן היא פעילה בהעלאת המודעות למחלת דלקת המפרקים השיגרונית.

בשנת 2008 יצאה לאור אוטוביוגרפיה שכתבה בשיתוף פעולה עם הסופרת גלוריה פלדט בשם "Send Yourself Roses: Thoughts on my Life, Love, and Leading Roles" (שלחי לעצמך פרחים: מחשבות על החיים, אהבה, ותפקידים ראשיים). הספר היה לרב מכר והופיע ברשימת רבי המכר של "הניו יורק טיימס" במשך שלושה שבועות. עם פרסום הספר נתבעה על ידי השחקן ניקולס קייג' בטענה כי האמור בספר כאילו נעצר בשל נהיגה בשכרות, וכי גנב כלב מסוג צ'יוואווה אינו נכון. טרנר התנצלה בפומבי על פרסום הדברים.

 פילמוגרפיה 

 קולנוע 
+שנהסרטתפקידהערות1981כחום הגוףמאטי ווקרמועמדת פרס גלובוס הזהב לכוכבת החדשה הטובה ביותר של השנה (1982)1983האיש בעל שני המוחות (אנ')דולורס בנדיקט1984בעקבות האוצר הרומנטיג'ואן וילדרפרס גלובוס הזהב לשחקנית הטובה ביותר - סרט קומדיה או מוזיקלי (1985)A Breed Apartסטלה קלייטוןלמות בעד תשוקה (אנ')ג'ואנה קריין / צ'יינה בלו1985הכבוד של פריציאיירין ווקרפרס גלובוס הזהב לשחקנית הטובה ביותר - סרט קומדיה או מוזיקלי (1986)אוצר הנילוסג'ואן וילדר קולטון1986להתחתן שניתפגי סומועמדת פרס אוסקר לשחקנית הטובה ביותר (1987)
מועמדת פרס גלובוס הזהב לשחקנית הטובה ביותר - סרט קומדיה או מוזיקלי (1987)1987Julia and Juliaג'וליה1988מחליפים ערוצים (אנ')קריסטי קולרןמי הפליל את רוג'ר רביטג'סיקה ראביטדיבובתייר מזדמןשרה לירי1989מלחמת רוז ברוזברברה רוזמועמדת פרס גלובוס הזהב לשחקנית הטובה ביותר - סרט קומדיה או מוזיקלי (1990)1991בלשית על עקב גבוה (אנ')ויקטוריה ורשבסקי1993Naked in New Yorkדיינה קולסבית הקלפים (אנ')רות מת'יוסמרגלים במשרה חלקית (אנ')ג'יין בלו1994אמא סדרתיתבוורלי סאטפין1995ולנטינו לאור ירח (אנ')אלברטה טראגר1997Bad Babyגלוריה גודדיבובפייה בלתי צפויה (אנ')קלאודיהבלונדינית אמיתית (אנ')די די טיילור1999מי גאון של אמא? (אנ')הלנה קינדרLove and Action in Chicagoמידלמןחמש ילדות יפותשרה ליסבון2000ביוטיפול (אנ')ורנה צ'יקלPrince of Central Parkרבקה קיים2006מפלצת של ביתקונסטנסדיבוב2008מארלי ואניגברת קורנבלוט2011The Perfect Familyאיילין קליריגם מפיקה בפועל2013Nurse 3Dבטי ווטסוןGods Behaving Badlyסטיקס2014טיפשים בלי הפסקה 2פראידה פלצ'ר2015Emily & Timהקריינית2017חתונה מסוג אחר (אנ')ברברה היינס2022The Swearing Jarבווירושה בהפרעה (אנ')דודה הילדה2024The Long Gameמריה2025חוות החיות (אנ')בנג'מיןדיבוב

 טלוויזיה 
+שנהסדרהתפקידהערות1978–1979The Doctorsנולה דנסי אלדריך243 פרקים1994משפחת סימפסוןסטייסי לובאלדיבוב; פרק: "Lisa vs. Malibu Stacy"1995Friends at Lastפאני קונליןסרט טלוויזיה של CBS
גם מפיקה1998Legaleseברנדה וויטלססרט טלוויזיה של TNTStories from My Childhoodמלכת השלגדיבוב; 2 פרקים2000Cinderellaקלודטסרט טלוויזיה של ערוץ 4המלך הילמיס ליז סטריקלנדדיבוב; 2 פרקים2001חבריםצ'ארלס בינג2 פרקים2006חוק וסדררבקה שייןפרק: "Magnet"ניפ/טאקסינדי פלאמבפרק: "Cindy Plumb"2009קליפורניקיישןסו קוליני10 פרקים2016–2017הדרך (אנ')ברנדה רוברטס2 פרקים2017איש משפחהעצמהדיבוב; פרק: "Foxx in the Men House"2019שלושה בהסוואה: סיפורי ארקדיה (אנ')גוונדולייןדיבוב; פרק: "There's Something About Gwen (of Gorbon)"דולי פרטון: מיתרי הלב (אנ')מארי שואופרק: "These Old Bones"ריק ומורטיאשת מנהיגדיבוב; פרק: "The Old Man and the Seat"2019, 2021שיטת קומינסקירוז וולאנדר6 פרקים2020ממי"קוקי"2 פרקיםקייטנת האי (אנ')שופטתדיבוב; פרק: "Molar Moles"מכשפים: סיפורי ארקדיה (אנ')אשת האגםדיבוב; פרק: "Lady of the Lake"2022HouseBrokenננסידיבוב; פרק: "Who's Found Themselves in One of Those Magical Christmas Life Swap Switcheroos?"Spark Hunterקונסטנסיןפודקאסט; פרק: "About Her Lost Love",2023שרברבי הבית הלבן (אנ')דיטה בירדפרק: "Please Destroy This, Huh?"The Bystandersג'ואנה ויינגלוריאוספודקאסט; 6 פרקים

 תיאטרון 
+שנהמחזהתפקידהערות1977מזל תאומים (אנ')ג'ודית  הסטינגסשחקנית מחליפה; ברודוויי1981חלום ליל קיץטיטאניהתיאטרון ארנה (אנ') בוושינגטון די. סי.1989Love Lettersמליסה גרדנראוף ברודוויי1990חתולה על גג פח לוהטמגיברודוויי
מועמדת פרס טוני לשחקנית הטובה ביותר במחזה (אנ') (1990)1995Indiscretionsאיבוןברודוויי2000הבוגרגברת רובינסוןתיאטרון גילגוד (אנ') של וסט אנד2000–2001Tallulahטלולה בנקהאד (אנ')סיבוב הופעות ארצי2002הבוגרגברת רובינסוןברודוויי2004The Exoneratedסאני ג'ייקובסתיאטרון קאסה מאניינה (אנ') בטקסס2005–2007מי מפחד מווירג'יניה וולף?מרת'הברודוויי
תיאטרון אפולו (אנ') של וסט אנד
מועמדת פרס טוני לשחקנית הטובה ביותר במחזה (אנ') (2005)2007–2008פשעים שבלב (אנ')במאית
ויליאמס קולג' במסצ'וסטס
אוף ברודוויי2009The Third Storyפג / ד"ר רוטנספיץ'אוף ברודוויי2010Red Hot Patriot: The Kick-Ass Wit of Molly Ivinsמולי איבנס (אנ')Philadelphia Theatre Company2010–2011Highג'יימסון קונליTheaterWorks בקונטיקט
Playhouse in the Park באוהיו
The Repertory Theatre of St. Louis במיזורי
ברודוויי2012Red Hot Patriot: The Kick-Ass Wit of Molly Ivinsמולי איבנס (אנ')תיאטרון גפן פלייהאוס (אנ') בלוס אנג'לס
תיאטרון ארנה (אנ') בוושינגטון די. סי.רצח האחות ג'ורג'ג'ון באקרידג'גם במאית
Long Wharf Theatre בקונטיקט2014אמא קוראז' וילדיהאמא קוראז'תיאטרון ארנה (אנ') בוושינגטון די. סי.Bakersfield Mistמוד גוטמןוסט אנד2014–2015Red Hot Patriot: The Kick-Ass Wit of Molly Ivinsמולי איבנס (אנ')Berkeley Repertory Theatre בברקלי2015Would You Still Love Me If...ויקטוריה פרואיטגם במאית
אוף ברודוויי2016שנה של מחשבות מופלאות (אנ')ג'ואן דידיוןתיאטרון ארנה (אנ') בוושינגטון די. סי.2017An Act of GodאלוהיםGeorge Street Playhouse בניו ג'רזי2024מוזיקת לילה זעירה (אנ')מאדאם ארפלדOgunquit Playhouse במיין

 קישורים חיצוניים 






 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:בוגרות אוניברסיטת מרילנד
קטגוריה:פעילות למען זכויות להט"ב בארצות הברית
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:אמריקאיות שנולדו ב-1954
קטגוריה:אמריקאים שנולדו ב-1954